นาซ่า จะส่งดาวเทียมดวงใหม่ ติดตามแหล่งปล่อยก๊าซคาร์บอนไดออกไซด์
องค์การอวกาศสหรัฐ จะส่งดาวเทียมดวงใหม่เพื่อสอดส่องติดตามแหล่งปล่อยก๊าซคาร์บอนไดออกไซด์ ดาวเทียมดวงนี้จะตรวจได้ว่าประเทศไหนปฏิบัติตามคำม
NASAใช้งบประมาณ 300 ล้านดอลลาร์สำหรับโครงการดาวเทียมสังเกตการณ์คาร์บอนที่ว่านี้และคาดว่า อีกไม่กี่เดือน หลังจากส่งดาวเทียมดังกล่าวขึ้นสู่วงโคจรรอบโลกในวันที่23 กุมภาพันธ์นี้ ก็จะมีข้อมูล เกี่ยวกับก๊าซเรือนกระจกตามที่ต่างๆบนโลกออกมาให้ได้ใช้กัน กิจกรรมต่างๆของมนุษย์ตั้งแต่การขับขี่รถยนตร์ ไปจนถึงการผลิตของโรงงานอุตสาหกรรมล้วนทำให้เกิดก๊าซคาร์บอนไดอ็อกไซด์ หรือเรียกตามอักษรย่อทางเคมีว่า CO2 ซึ่งเชื่อกันว่าเป็นตัวการที่ทำให้เกิดสภาพโลกร้อน การติดตามตรวจวัดนั้นไม่ใช่เรื่องง่ายๆ แต่นักวิทยาศาสตร์กำลังพยายามทำงานนี้ ศาตราจารย์ George Mount ผู้เชี่ยวชาญด้านบรรยากาศ ที่มหาวิทยาลัย WashingtonState กล่าวว่า CO2 ที่คนเราทำให้เกิดขึ้นนั้นราวครึ่งหนึ่งตกค้างอยู่ในบรรยากาศ บางส่วนแทรกซึมเข้าไปอยู่ในมหาสมุทร และที่แน่ชัดส่วนหนึ่งถูกพืชดูดซึมไป นักวิทยาศาสตร์เรียกแหล่งซึมซับก๊าซ CO2 ไว้เป็นปริมาณมากๆ เหล่านี้ว่า Sinks อาจารย์ George Mountบอกว่า เป็นเรื่องที่สนใจกันมากทั้งในทางวิทยาศาสตร์และในทางการเมืองว่าที่แห่งใดในโลกเป็น Sinks ขณะที่ทั่วโลกกำลังวิตกกันในเรื่องสภาพโลกร้อนอยู่นี้Sinks หรือแหล่งซึมซับก๊าซคาร์บอนไดอ็อกไซด์จึงเป็นของมีค่า แต่ที่เป็นเรื่องยากลำบากนั้นคือการหาว่าที่ใดแห่งไหนเป็นแหล่งที่ว่านั้นและซึมซับไว้ได้เป็นปริมาณมากน้อยเพียงใด องค์การอวกาศสหรัฐหรือ NASA จึงทำโครงการดาวเทียมสังเกตการณ์คาร์บอนขึ้นมา George Mount ผู้หนึ่งในทีมนักวิทยาศาสตร์ที่ร่วมงานนี้ บอกว่า แนวคิดการใช้ดาวเทียมก็คือ การติดตามตรวจวัดจากดาวเทียมในวงโคจรรอบโลก สามารถทำได้ในขอบเขตกว้างขวาง และมีความแม่นยำสูง ขณะนี้หน่วยงานต่างๆทั้งของรัฐบาลและของเอกชน รวมทั้งบริษัทธุรกิจทั้งหลายในสหรัฐและในหลายประเทศกำลังพยายามคิดคำนวณ เกี่ยวกับการปล่อยก๊าซคาร์บอนไดอ็อกไซด์ และการสร้างความสมดุลด้วยการซึมซับก๊าซนั้น การมีข้อมูลมากขึ้นและดีขึ้นจะช่วยให้ทั้งภาครัฐ และภาคเอกชนในประเทศต่างๆ มีศักยภาพมากขึ้น ในการปรับปรุงการดำเนินการของตนให้มีความสมดุลในการปล่อยและการซึมซับก๊าซเรือนกระจก อย่างมีประสิทธิภาพมากที่สุดเพื่อช่วยแก้ปัญหาสภาพโลกร้อน